Fjøsanger

Fjøsanger (trolig opprinnelig et navn på Nordåsvannet, der 1. ledd ha sammenheng med norrønt fjón, kanskje et forblåst sted, eller kanskje fausk, «morkent tre»; 2. ledd er angr, «fjord»,«Fjøsanger» i Store norske leksikon på snl.no. Hentet 2. juli 2025 fra  jfr Hardanger) er et område i Bergen, på grensen mellom bydelene Fana, Fyllingsdalen og Årstad. Fjøsanger ligger ved foten av Løvstakken og den nordlige enden av Nordåsvannet, og hørte opprinnelig til Fana kommune.

På Fjøsanger ligger Fjøsanger hovedgård og Langeskogen, som er et populært turområde, med treningsbane for Bergens bueskyttere. Området har også en del småhusbebyggelse og næringsvirksomhet. Like ved ligger kongeboligen Gamlehaugen.

Under utgravninger i 1975–77 fant geologer fra universitetet i Bergen lag fra siste mellomistid («Eem»), ca. 115 000 til 130 000 år gamle. «Fjøsanger-lokaliteten» ble oppdaget i 1968 da selknokler, skjell og planterester i morenejord kom for dagen under veibygging langs Straumeveien ovenfor Fana roklubb. Disse fossilene var skrapt opp av isbreen; men under morenen fantes uforstyrrete mellomistidslag som geologene boret seg ned til.«Fjøsanger», ''kringom.no Egentlig lette geologen Jan Mangerud etter «bergensleire» avsatt i yngre dryas (kuldeperiode for 12 800 og 11 600 år siden), men på Fjøsanger var det små klumper gytje i leiren. Da Mangerud talte opp pollenkorn i mikroskopet, fant han hovedsakelig pollen fra gran. Funnet måtte dermed være langt eldre; fra siste mellomistid, da klimaet i Europa var mye varmere enn nå.Halfdan Carstens: «I kjølvannet av istiden», ''geoforskning.no

Boringer ble iverksatt, ti meter ned til fast fjell som var dekket av morene, avsatt under nest siste istid. Over morenen ble det funnet et tykt lag silt full av haneskjell som i dag er vanligst fra Troms opp til Svalbard. Pollen skrev seg fra planter som i dag vokser i høyfjellet. Etter hvert som klimaet ble varmere, kom den hardføre bjørken og deretter eik, og det var hele skoger av eik og hassel i området. Østers og kamskjell trivdes, og skjell og kalkalger som ikke lenger lever nord for den engelske kanal. Mot slutten av Eem-perioden kom granen, som til forskjell fra dagens plantede gran på Vestlandet nådde Bergensdalen ved egen hjelp. Da kulden kom tilbake, og siste istid tiltok, ble det avsatt 3 meter breslam på Fjøsanger. Det virker som om en isbre bygget seg opp i Arna og kalvet i Nordåsvatnet.«Fjøsanger», ''kringom.no 
alt=|miniatyr|venstre|Strøk og boligområder i Bergen kommune.
Fjøsanger er et trafikknutepunkt hvor hovedinnfartsåren til Bergen fra sør (Fjøsangerveien og motorveien Fritz C. Riebers vei) forenes med kryssende hovedveier (Straumeveien og Statsminister Michelsens vei).  

Fjøsanger er en del av grunnkretsene Kråkenes (Fyllingsdalen bydel) og Storetveit (Fana bydel) i Bergen kommune.

 Referanser 

 Eksterne lenker 
 Bergen byleksikon på nett, om Fjøsanger

Kategori:Fana